stanford-oval/wikipedia huggingface dataset:
นิติภูมิ นวรัตน์
แหล่งข้อมูลอื่น

เว็บไซต์ส่วนตัวของนิติภูมิ นวรัตน์
นิติภูมิ นวรัตน์ ที่เฟซบุ๊ก
“นิติภูมิ” แฉ “แม้ว” บัดสีกลางเม็กซิโก
นิติภูมิ นวรัตน์ จากลอว์เยอร์ไทยดอตคอม
| ด ค กหนังสือพิมพ์ไทยรัฐ |
| --- | --- | --- |
| องค์กร | บริษัท วัชรพล จำกัด · มูลนิธิไทยรัฐ · โรงเรียนไทยรัฐวิทยา • บริษัท โพลีพลัส เอ็นเตอร์เทนเม้นท์ จำกัด |  |
| ผู้บริหาร | กำพล วัชรพล · คุณหญิงประณีตศิลป์ วัชรพล · สราวุธ วัชรพล · ยิ่งลักษณ์ วัชรพล · อรพรรณ วัชรพล |  |
| คอลัมนิสต์ | สมชาย กรุสวนสมบัติ (ซูม, จ่าแฉ่ง) · นิติภูมิ นวรัตน์ · หม่อมราชวงศ์ถนัดศรี สวัสดิวัตน์ · สุนีย์ สินธุเดชะ · สมชัย กตัญญุตานันท์ (ชัย ราชวัตร) · ศักดา แซ่เอียว (เซีย) · ทีมงานนิตยสารต่วย'ตูน · ประยูร จรรยาวงษ์ · แถมสิน รัตนพันธุ์ (ลัดดา) · สาทิส อินทรกำแหง · แสงชัย สุนทรวัฒน์ · โรจน์ งามแม้น (เปลว สีเงิน) · ดีพร้อม ไชยวงศ์เกียรติ |  |
| สื่อ | ไทยรัฐทีวี (รายชื่อผู้ประกาศข่าวและผู้รายงานข่าว) |  |
หมวดหมู่
นิตย์ พิบูลสงคราม

| นิตย์ พิบูลสงครามม> ป.ช. ม.ว.ม. ท.จ. ร.จ.พ. ภ.ป.ร. ๓ |
| --- | --- |
นิตย์ ใน พ.ศ. 2507

รัฐมนตรีว่าการกระทรวงการต่างประเทศ
ดำรงตำแหน่ง 9 ตุลาคม พ.ศ. 2549 – 6 กุมภาพันธ์ พ.ศ. 2551 (1 ปี 120 วัน)
นายกรัฐมนตรี: สุรยุทธ์ จุลานนท์
ก่อนหน้า: กันตธีร์ ศุภมงคล
ถัดไป: นพดล ปัทมะ
ปลัดกระทรวงการต่างประเทศ
ดำรงตำแหน่ง 17 กุมภาพันธ์ พ.ศ. 2543 – พ.ศ. 2544
นายกรัฐมนตรี: ชวน หลีกภัย ทักษิณ ชินวัตร
รัฐมนตรีว่าการ: สุรินทร์ พิศสุวรรณ สุรเกียรติ์ เสถียรไทย
ก่อนหน้า: สาโรจน์ ชวนะวิรัช
ถัดไป: เตช บุนนาค
เอกอัครราชทูตไทย ณ กรุงวอชิงตัน
ดำรงตำแหน่ง มกราคม พ.ศ. 2539 – กุมภาพันธ์ พ.ศ. 2543
กษัตริย์: พระบาทสมเด็จพระมหาภูมิพลอดุลยเดชมหาราช บรมนาถบพิตร
นายกรัฐมนตรี: บรรหาร ศิลปอาชา ชวลิต ยงใจยุทธ ชวน หลีกภัย
ก่อนหน้า: มนัสพาสน์ ชูโต
ถัดไป: เตช บุนนาค
 
ข้อมูลส่วนบุคคล
เกิด: 30 มิถุนายน พ.ศ. 2484 ประเทศไทย
เสียชีวิต: 24 พฤษภาคม พ.ศ. 2557 (72 ปี) ประเทศไทย
สัญชาติ: ไทย
ศาสนา: พุทธเถรวาท
คู่สมรส: แพทริเชีย ออสมอนด์
บุพการี: แปลก พิบูลสงคราม (บิดา) ละเอียด พิบูลสงคราม (มารดา)
การศึกษา: โรงเรียนกรุงเทพคริสเตียนวิทยาลัย
ศิษย์เก่า: วิทยาลัยดาร์ตมัธ (BPS) มหาวิทยาลัยบราวน์ (MPS)
อาชีพ:  นักการทูต  นักการเมือง 

นิตย์ พิบูลสงคราม (30 มิถุนายน พ.ศ. 2484 - 24 พฤษภาคม พ.ศ. 2557) อดีตรัฐมนตรีว่าการกระทรวงการต่างประเทศ ในรัฐบาลของพลเอกสุรยุทธ์ จุลานนท์ กรรมการมูลนิธิสถาบันการต่างประเทศสราญรมย์ บุตรชายคนสุดท้องของจอมพลแปลก พิบูลสงคราม​ อดีตนายกรัฐมนตรี กับท่านผู้หญิงละเอียด พิบูลสงคราม​
ประวัติ

นิตย์ พิบูลสงคราม เกิดเมื่อวันที่ 30 มิถุนายน พ.ศ. 2484 เป็นบุตรคนสุดท้องจากทั้งหมดหกคนของจอมพล ป. พิบูลสงคราม กับท่านผู้หญิงละเอียด พิบูลสงคราม มีพี่น้องได้แก่ พลตรีอนันต์ พิบูลสงคราม, พลเรือโทประสงค์ พิบูลสงคราม, จีรวัสส์ ปันยารชุน, รัชนิบูล ปราณีประชาชน และพัชรบูล เบลซ์
นิตย์ สำเร็จการศึกษาจากโรงเรียนกรุงเทพคริสเตียน ศึกษาต่อระดับมัธยมปลายที่วิลบราฮัม อะเคเดมี (Wilbraham Academy) สหรัฐอเมริกา จบปริญญาตรีด้านรัฐศาสตร์ จากวิทยาลัยดาร์ทมัธ และปริญญาโทด้านรัฐศาสตร์ จากมหาวิทยาลัยบราวน์ สหรัฐอเมริกา  สมรสกับพัชรินทร์  พิบูลสงคราม (นามเดิม: แพทริเชีย ออสมอนด์)
ประวัติ > การรับราชการ

นิตย์ พิบูลสงคราม เริ่มรับราชการที่กระทรวงการต่างประเทศ ตั้งแต่ พ.ศ. 2511 เคยดำรงตำแหน่งสำคัญ ๆ ได้แก่ เอกอัครราชทูตประจำกระทรวง อธิบดีกรมองค์การระหว่างประเทศ เอกอัครราชทูตผู้แทนถาวรแห่งประเทศไทยประจำองค์การสหประชาชาติ ณ นครนิวยอร์ก ในปี พ.ศ. 2530 และตำแหน่งเอกอัครราชทูตวิสามัญผู้มีอำนาจเต็ม ณ กรุงวอชิงตัน สหรัฐอเมริกา ในปี พ.ศ. 2538 หลังจากนั้นได้กลับมาดำรงตำแหน่งปลัดกระทรวงการต่างประเทศ ในปี พ.ศ. 2543 จนเกษียณอายุราชการในตำแหน่งดังกล่าวเมื่อวันที่ 30 กันยายน พ.ศ. 2544
ภายหลังเกษียณอายุราชการ นิตย์ พิบูลย์สงคราม ได้รับแต่งตั้งเป็นที่ปรึกษารัฐมนตรีว่าการกระทรวงการต่างประเทศ (ตุลาคม 2544 – กันยายน 2549) ในรัฐบาล พ.ต.ท.ทักษิณ ชินวัตร และได้รับแต่งตั้งเป็นหัวหน้าคณะเจรจาความตกลงการค้าเสรีไทย – สหรัฐ (เอฟทีเอ)  เมื่อเดือนพฤศจิกายน 2546 แต่ได้ลาออกจากตำแหน่งนี้ในเดือนมกราคม พ.ศ. 2549 หลังจากนั้น เมื่อมีการปฏิรูปการปกครองในระบอบประชาธิปไตยอันมีพระมหากษัตริย์ทรงเป็นประมุขเมื่อวันที่ 19 กันยายน พ.ศ. 2549 นิตย์ พิบูลย์สงครามได้รับพระบรมราชโองการโปรดเกล้าโปรดกระหม่อมแต่งตั้งให้ดำรงตำแหน่งรัฐมนตรีว่าการกระทรวงการต่างประเทศ  เมื่อวันที่ 8 ตุลาคม พ.ศ. 2549 ในรัฐบาลซึ่งมีพล.อ. สุรยุทธ์ จุลานนท์ เป็นนายกรัฐมนตรี
ประวัติ > มรณกรรม

นิตย์ พิบูลสงคราม ถึงแก่อนิจกรรมเนื่องจากอาการเส้นโลหิตในสมองแตก จากมะเร็งในเม็ดเลือดขาว เมื่อวันที่ 24 พฤษภาคม พ.ศ. 2557 สิริอายุได้ 72 ปี
ในการนี้ พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ พระราชทานน้ำหลวงอาบศพ พร้อมทั้งพระราชทานโกศแปดเหลี่ยม ฉัตรเบญจาตั้งประดับ ปี่ กลองชนะ ประโคมเวลาพระราชทานน้ำหลวงอาบศพ มีพระพิธีธรรมสวดพระอภิธรรมเวลากลางคืน กำหนด 3 คืน ตั้งแต่วันที่ 25 ถึง 27 พฤษภาคม พ.ศ. 2557 เวลา 18.30 น. ศาลาเกสนี พันธุลาภ กาญจนาลัย วัดพระศรีมหาธาตุวรมหาวิหาร เขตบางเขน กรุงเทพมหานคร
สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินไปในการพระราชทานน้ำหลวงอาบศพนิตย์ พิบูลสงคราม ณ ศาลาเกสนี พันธุลาภ กาญจนาลัย วัดพระศรีมหาธาตุวรมหาวิหาร เขตบางเขน กรุงเทพมหานคร เมื่อวันอาทิตย์ที่ 25 พฤษภาคม พ.ศ. 2557 เวลา 18.00 น. โอกาสนี้ ทรงวางพวงมาลาหลวง พวงมาลาของสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง และพวงมาลาส่วนพระองค์ พร้อมทั้งทรงสดับพระพิธีธรรมสวดพระอภิธรรมศพด้วย และได้เสด็จพระราชดำเนินไปในการพระราชทานเพลิงศพ ณ เมรุ 1 ฌาปนสถานกองทัพอากาศ วัดพระศรีมหาธาตุวรมหาวิหาร เขตบางเขน กรุงเทพมหานคร เมื่อวันอาทิตย์ที่ 1 มิถุนายน พ.ศ. 2557 เวลา 17.00 น.
เครื่องราชอิสริยาภรณ์

พ.ศ. 2535 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2530 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2543 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้า (ท.จ.) (ฝ่ายหน้า)
พ.ศ. 2536 –  เหรียญจักรพรรดิมาลา (ร.จ.พ.)
พ.ศ. 2534 –  เหรียญรัตนาภรณ์ รัชกาลที่ 9 ชั้นที่ 3 (ภ.ป.ร.3)
แหล่งข้อมูลอื่น

เว็บไซต์กระทรวงการต่างประเทศ เก็บถาวร 2007-10-12 ที่ เวย์แบ็กแมชชีน
| ด ค กคณะรัฐมนตรีคณะที่ 56 ของไทย |
| --- | --- | --- |
| นายกรัฐมนตรี |  สุรยุทธ์ จุลานนท์  |  |
| รองนายกรัฐมนตรี |  หม่อมราชวงศ์ปรีดิยาธร เทวกุล  โฆสิต ปั้นเปี่ยมรัษฎ์  ไพบูลย์ วัฒนศิริธรรม  สนธิ บุญยรัตกลิน  |  |
| สำนักนายกรัฐมนตรี |  ทิพาวดี เมฆสวรรค์  ธีรภัทร์ เสรีรังสรรค์  ประสิทธิ์ โฆวิไลกูล  |  |
| กลาโหม |  บุญรอด สมทัศน์  |  |
| การคลัง |  หม่อมราชวงศ์ปรีดิยาธร เทวกุล  ฉลองภพ สุสังกร์กาญจน์  สมหมาย ภาษี  |  |
| การต่างประเทศ |  นิตย์ พิบูลสงคราม  สวนิต คงสิริ  |  |
| การท่องเที่ยวและกีฬา |  สุวิทย์ ยอดมณี  ณัฐ อินทรปาณ  |  |
| การพัฒนาสังคมและความมั่นคงของมนุษย์ |  ไพบูลย์ วัฒนศิริธรรม  พลเดช ปิ่นประทีป  |  |
| เกษตรและสหกรณ์ |  ธีระ สูตะบุตร  รุ่งเรือง อิศรางกูร ณ อยุธยา  |  |
| คมนาคม |  ธีระ ห้าวเจริญ  สรรเสริญ วงศ์ชะอุ่ม  |  |
| ทรัพยากรธรรมชาติและสิ่งแวดล้อม |  เกษม สนิทวงศ์ ณ อยุธยา  ยงยุทธ ยุทธวงศ์ †  |  |
| เทคโนโลยีสารสนเทศและการสื่อสาร |  สิทธิชัย โภไคยอุดม  โฆสิต ปั้นเปี่ยมรัษฎ์ †  |  |
| พลังงาน |  ปิยสวัสดิ์ อัมระนันทน์  |  |
| พาณิชย์ |  เกริกไกร จีระแพทย์  อรนุช โอสถานนท์  |  |
| มหาดไทย |  อารีย์ วงศ์อารยะ  สุรยุทธ์ จุลานนท์  บัญญัติ จันทน์เสนะ  ธีรวุฒิ บุตรศรีภูมิ  |  |
| ยุติธรรม |  ชาญชัย ลิขิตจิตถะ  |  |
| แรงงาน |  อภัย จันทนจุลกะ  |  |
| วัฒนธรรม |  ไขศรี ศรีอรุณ  |  |
| วิทยาศาสตร์และเทคโนโลยี |  ยงยุทธ ยุทธวงศ์  |  |
| ศึกษาธิการ |  วิจิตร ศรีสอ้าน  วรากรณ์ สามโกเศศ  |  |
| สาธารณสุข |  มงคล ณ สงขลา  มรกต กรเกษม  วัลลภ ไทยเหนือ  |  |
| อุตสาหกรรม |  โฆสิต ปั้นเปี่ยมรัษฎ์  ปิยะบุตร ชลวิจารณ์  |  |
 รัฐมนตรีช่วยว่าการ  † : รักษาการแทน  พ้นจากตำแหน่ง 
| ด ค กปลัดกระทรวงการต่างประเทศของไทย |
| --- | --- | --- |
|  หม่อมหลวงปีกทิพย์ มาลากุล • ไพโรจน์ ชัยนาม • จิตติ สุจริตกุล • ปราโมทย์ จงเจริญ • สมบูรณ์ ปาลเสถียร • จรูญพันธ์ อิศรางกูร ณ อยุธยา • สุนธร คงศักดิ์ • แผน วรรณเมธี • อานันท์ ปันยารชุน • วงศ์ พลนิกร • อรุณ ภาณุพงศ์ • หม่อมราชวงศ์เกษมสโมสร เกษมศรี • อาสา สารสิน • วิทยา เวชชาชีวะ • ประชา คุณะเกษม • หม่อมราชวงศ์เทพกมล เทวกุล • สาโรจน์ ชวนะวิรัช • นิตย์ พิบูลสงคราม • เตช บุนนาค • กฤษณ์ กาญจนกุญชร • วีระศักดิ์ ฟูตระกูล • ธีรกุล นิยม • สีหศักดิ์ พวงเกตุแก้ว • นรชิต สิงหเสนี • อภิชาติ ชินวรรโณ • บุษยา มาทแล็ง • ธานี ทองภักดี • ศรัณย์ เจริญสุวรรณ • เอกศิริ ปิณฑะรุจิ  |  หม่อมหลวงปีกทิพย์ มาลากุล • ไพโรจน์ ชัยนาม • จิตติ สุจริตกุล • ปราโมทย์ จงเจริญ • สมบูรณ์ ปาลเสถียร • จรูญพันธ์ อิศรางกูร ณ อยุธยา • สุนธร คงศักดิ์ • แผน วรรณเมธี • อานันท์ ปันยารชุน • วงศ์ พลนิกร • อรุณ ภาณุพงศ์ • หม่อมราชวงศ์เกษมสโมสร เกษมศรี • อาสา สารสิน • วิทยา เวชชาชีวะ • ประชา คุณะเกษม • หม่อมราชวงศ์เทพกมล เทวกุล • สาโรจน์ ชวนะวิรัช • นิตย์ พิบูลสงคราม • เตช บุนนาค • กฤษณ์ กาญจนกุญชร • วีระศักดิ์ ฟูตระกูล • ธีรกุล นิยม • สีหศักดิ์ พวงเกตุแก้ว • นรชิต สิงหเสนี • อภิชาติ ชินวรรโณ • บุษยา มาทแล็ง • ธานี ทองภักดี • ศรัณย์ เจริญสุวรรณ • เอกศิริ ปิณฑะรุจิ  |  |
สำนักงานปลัดกระทรวงการต่างประเทศ
คาเธ่ย์แปซิฟิค

คาเธ่ย์แปซิฟิค (อังกฤษ: Cathay Pacific) เป็นสายการบินประจำชาติฮ่องกง ก่อตั้งในปี 1946 เป็นสมาชิกของวันเวิลด์ โดยคาเธ่ย์แปซิฟิค เป็น 1 ใน 6 สายการบินที่บริการลูกค้าได้ในระดับ 5 ดาวจากการสำรวจของสกายแทร็กซ์
กิจการองค์กร > สำนักงานใหญ่

สำนักงานใหญ่ของคาเธ่ย์แปซิฟิค คาเธ่ย์ซิตี ตั้งอยู่ในบริเเวณท่าอากาศยานนานาชาติฮ่องกง คาเธ่ย์ซิตีได้มีกำหนดสร้างระหว่างเดือนเมษายนถึงกันยายน ค.ศ. 1998 และเปิดทำการในปีเดียวกัน
จุดหมายปลายทาง

บทความหลัก: จุดหมายปลายทางของสายการบินคาเธ่ย์แปซิฟิค
ณ เดือนสิงหาคม ค.ศ. 2023 คาเธ่ย์แปซิฟิคมีเที่ยวบินไปยัง81 จุดหมายปลายทางใน 46 ประเทศ
จุดหมายปลายทาง > ข้อตกลงการทำการบินร่วม

คาเธ่ย์แปซิฟิคได้ทำข้อตกลงการทำการบินร่วมกับสายการบินดังต่อไปนี้:
แอร์อัสตานา
แอร์แคนาดา
แอร์ไชนา
แอร์นิวซีแลนด์
แอร์นิวกินี
อะแลสกาแอร์ไลน์
อเมริกันแอร์ไลน์
ออสเตรียนแอร์ไลน์
บางกอกแอร์เวย์ส
บริติชแอร์เวย์
บรัสเซลส์แอร์ไลน์
ชูกงพาสเซ็นเจอร์ทรานส์พอร์ต (ทางเรือ)
โคเทวอเตอร์เจ็ต (ทางเรือ)
ฟิจิแอร์เวย์
ฟินน์แอร์
เอชเคเอ็กซ์เพรส (บริษัทลูก)
ไอบีเรีย
เจแปนแอร์ไลน์
กลุ่มสายการบินลาตัม
ลุฟท์ฮันซ่า
มาเลเซียแอร์ไลน์
มองโกเลียนแอร์ไลน์
ฟิลิปปินส์แอร์ไลน์
ควอนตัส
กาตาร์แอร์เวย์
เอสเซเว่นแอร์ไลน์
เชินเจิ้นแอร์ไลน์
แอ็สแอนเซแอ็ฟ (ทางรถไฟ)
สวิสอินเตอร์เนชันแนลแอร์ไลน์
เวียดนามแอร์ไลน์
เวสต์เจ็ต
ฝูงบิน > ฝูงบินปัจจุบัน

แอร์บัส เอ321นีโอ
แอร์บัส เอ330-300
แอร์บัส เอ350-900
แอร์บัส เอ350-1000
โบอิง 747-400อีอาร์เอฟ
โบอิง 747-8เอฟ
โบอิง 777-300
โบอิง 777-300อีอาร์
ณ เดือนสิงหาคม ค.ศ. 2023 คาเธ่ย์แปซิฟิคมีเครื่องบินประจำการอยู่ในฝูงบิน ดังนี้:
| เครื่องบิน | ประจำการ | คำสั่งซื้อ | ผู้โดยสาร> F | ผู้โดยสาร> J | ผู้โดยสาร> W | ผู้โดยสาร> Y | ผู้โดยสาร> รวม | หมายเหตุ |
| --- | --- | --- | --- | --- | --- | --- | --- | --- |
| แอร์บัส เอ321นีโอ | 12 | 2 | — | 12 | — | 190 | 202 |  |
| แอร์บัส เอ330-300 | 42 | — | — | 39 | 21 | 191 | 251 |  |
| แอร์บัส เอ330-300 | 42 | — | — | 39 | — | 223 | 262 |  |
| แอร์บัส เอ330-300 | 42 | — | — | 28 | — | 265 | 293 |  |
| แอร์บัส เอ330-300 | 42 | — | — | 42 | — | 265 | 307 | จัดเรียงที่นั่งแบบภูมิภาค |
| แอร์บัส เอ330-300 | 42 | — | — | 24 | — | 293 | 317 | จัดเรียงที่นั่งแบบภูมิภาค |
| แอร์บัส เอ350-900 | 29 | 1 | — | 38 | 28 | 214 | 280 | เดิมสั่งซื้อ 22 ลำ เปลี่ยน 8 คำสั่งซื้อมาจากแอร์บัส เอ350-1000 |
| แอร์บัส เอ350-1000 | 18 | — | — | 46 | 32 | 256 | 334 | เดิมสั่งซื้อ 26 ลำ เปลี่ยน 8 คำสั่งซื้อไปเป็นแอร์บัส เอ350-900 |
| โบอิง 777-300 | 17 | — | — | 42 | — | 396 | 438 | ลูกค้าเปิดตัว |
| โบอิง 777-300อีอาร์ | 39 | — | 6 | 53 | 34 | 201 | 294 |  |
| โบอิง 777-300อีอาร์ | 39 | — | — | 40 | 32 | 296 | 368 |  |
| โบอิง 777-9 | — | 21 | รอประกาศ | รอประกาศ | รอประกาศ | รอประกาศ | รอประกาศ | เริ่มส่งมอบตั้งแต่ปี 2025 |
ฝูงบินของฝูงบินของคาเธ่ย์คาร์โก
| โบอิง 747-400อีอาร์เอฟ | — | 4 | สินค้า | สินค้า | สินค้า | สินค้า | สินค้า |  |
| โบอิง 747-8เอฟ | 2 | — | สินค้า | สินค้า | สินค้า | สินค้า | สินค้า |  |
| ทั้งหมด | 177 | 24 |  |  |  |  |  |  |
คาเธ่ย์แปซืฟิคมีอายุฝูงบินเฉลี่ย 11 ปี
แหล่งข้อมูลอื่น

เว็บไซต์คาเธ่ย์แปซิฟิค (อังกฤษ)
คาเธ่ย์ซิตี สำนักงานใหญ่ของคาเธ่ย์แปซิฟิค
เมทริกซ์ทแยงมุม

ในพีชคณิตเชิงเส้น เมทริกซ์ทแยงมุม (อังกฤษ: Diagonal matrix) คือ เมทริกซ์จัตุรัสที่มีสมาชิกนอกเหนือจากเส้นทแยงมุมเป็นศูนย์ ซึ่งสมมติให้เส้นทแยงมุมนั้นลากจากสมาชิกบนซ้ายไปยังสมาชิกล่างขวา (เฉียงลง ↘) ส่วนสมาชิกบนเส้นทแยงมุมสามารถเป็นค่าใด ๆ ก็ได้รวมทั้งศูนย์
หากกำหนดให้เมทริกซ์  D=(d_{i,j}) เป็นเมทริกซ์จัตุรัสมิติ n×n เมทริกซ์ D จะเป็นเมทริกซ์ทแยงมุมก็ต่อเมื่อ
สำหรับทุกค่าของ  i,j\in \left\{1,\ldots ,n\right\}
ตัวอย่างเมทริกซ์ทแยงมุม เช่น
เมทริกซ์ทแยงมุมอาจหมายถึงเมทริกซ์แบบอื่น ๆ ที่ไม่เป็นเมทริกซ์จัตุรัส (มิติ m×n) แต่เข้ากับเงื่อนไขที่ระบุไว้ด้านบน กล่าวคือสมาชิกที่นอกเหนือจาก di, i เป็นศูนย์ เช่น
อย่างไรก็ตาม บทความนี้จะกล่าวถึงเมทริกซ์ทแยงมุมที่เป็นเมทริกซ์จัตุรัสเท่านั้น ซึ่งเป็นความหมายทั่วไป
เมทริกซ์ทแยงมุมใด ๆ เป็นเมทริกซ์สมมาตร และเป็นเมทริกซ์แบบสามเหลี่ยมทั้งบนและล่าง
เมทริกซ์เอกลักษณ์  I_{n} และเมทริกซ์ศูนย์ที่เป็นเมทริกซ์จัตุรัส ล้วนเป็นเมทริกซ์ทแยงมุม
การดำเนินการบนเมทริกซ์ทแยงมุม

การดำเนินการบนเมทริกซ์ได้แก่ การบวกและการคูณเมทริกซ์ เป็นสิ่งที่ง่ายบนเมทริกซ์ทแยงมุม หากเขียนสัญลักษณ์นี้แทนเมทริกซ์ทแยงมุม  \operatorname {diag} (a_{1},...,a_{n}) ซึ่งสมาชิกบนเส้นทแยงมุมหลักเป็น  a_{1},...,a_{n}\! จากมุมบนซ้ายไปยังมุมล่างขวาตามลำดับ สำหรับการบวกเมทริกซ์ทแยงมุม จะได้ว่า
และสำหรับการคูณจะได้ว่า
เมทริกซ์ทแยงมุม  \operatorname {diag} (a_{1},...,a_{n}) จะสามารถมีตัวผกผันได้ก็ต่อเมื่อสมาชิกทุกตัวใน  a_{1},...,a_{n}\! ต้องไม่เป็นศูนย์ ดังนั้นเราจะได้ว่า
ดูเพิ่ม

เมทริกซ์ทแยงมุมรอง
แหล่งข้อมูลอื่น

Diagonal matrix on PlanetMath
แชน ปัจจุสานนท์

| แชน ปัจจุสานนท์> ข้อมูลส่วนบุคคล |
| --- | --- |
เกิด: 6 กุมภาพันธ์ พ.ศ. 2447 อำเภอเมืองจันทบุรี จังหวัดจันทบุรี
เสียชีวิต: 10 กุมภาพันธ์ พ.ศ. 2525 (78 ปี)
พรรคการเมือง: ประชาธิปัตย์
คู่สมรส: ไพโรจน์ ปัจจุสานนท์ (สกุลเดิม อมาตยกุล)
บุตร: พลเรือเอก ชุมพล ปัจจุสานนท์
บุพการี: ปัด (บิดา) เชย (มารดา)
ยศที่ได้รับการแต่งตั้ง
ยศ:  พลเรือตรี

พลเรือตรี แชน ปัจจุสานนท์ (6 กุมภาพันธ์ พ.ศ. 2447 - 10 กุมภาพันธ์ พ.ศ. 2525) อดีตทหารเรือชาวไทย อดีตนักการเมืองชาวไทย อดีตรองเสนาธิการทหารเรือฝ่ายยุทธการ อดีตสมาชิกสภาผู้แทนราษฎรจังหวัดพระนคร พรรคประชาธิปัตย์ และเป็นบิดาของ พลเรือเอก ชุมพล ปัจจุสานนท์ อดีตเสนาธิการทหารเรือ อดีต ผู้บัญชาการทหารเรือ และอดีต องคมนตรี ในรัชสมัย พระบาทสมเด็จพระมหาภูมิพลอดุลยเดชมหาราช บรมนาถบพิตร
ประวัติ

พลเรือตรีแชนเกิดที่ ตำบลวัดใหม่ อำเภอเมืองจันทบุรี จังหวัดจันทบุรี เป็นบุตรชายของ กำนันปัด กับ นางเชย
ด้านชีวิตครอบครัวสมรสกับ นางไพโรจน์ ปัจจุสานนท์ (สกุลเดิม อมาตยกุล) มีบุตรชายคือ พลเรือเอก ชุมพล ปัจจุสานนท์
การศึกษา

โรงเรียนเบญจมราชูทิศ จังหวัดจันทบุรี
โรงเรียนสวนกุหลาบวิทยาลัย
โรงเรียนนายเรือ
รับราชการ

พลเรือตรีแชนได้รับพระราชทานยศ เรือตรี เมื่อวันที่ 27 เมษายน พ.ศ. 2469 ต่อมาเรือตรีแชนได้รับพระราชทานยศ เรือโท เมื่อวันที่ 1 เมษายน พ.ศ. 2470 จากนั้นในวันที่ 1 เมษายน พ.ศ. 2473 เรือโทแชนจึงได้รับพระราชทานยศ เรือเอก
กระทั่งวันที่ 1 เมษายน พ.ศ. 2481 เรือเอกแชนจึงได้รับพระราชทานยศ นาวาตรี ในวันที่ 1 เมษายน พ.ศ. 2483 นาวาตรีแชนได้รับพระราชทานยศ นาวาโท
จากนั้นในวันที่ 19 มิถุนายน พ.ศ. 2484 นาวาโทแชนได้รับพระราชทานยศ นาวาเอก ต่อมาในวันที่ 1 กรกฎาคม พ.ศ. 2487 นาวาเอกแชนได้รับพระราชทานยศ พลเรือตรี นับเป็นยศทางทหารยศสุดท้ายของท่าน โดยพลเรือตรีแชนขณะยังมียศเป็นนาวาเอกได้รับโปรดเกล้าฯ แต่งตั้งให้ดำรงตำแหน่งรองเสนาธิการทหารเรือฝ่ายยุทธการเมื่อวันที่ 16 กันยายน พ.ศ. 2487
ก่อนจะถูกปลดออกจากตำแหน่งและออกจากราชการพร้อมกับนายทหารเรือชั้นผู้ใหญ่อีก 8 นายคือ
พลเรือเอก สินธุ์ กมลนาวิน ผู้บัญชาการทหารเรือ และรักษาราชการเสนาธิการทหารเรือ
พลเรือโท หลวงเจริญราชนาวา รองผู้บัญชาการทหารเรือ
พลเรือโท ผัน นาวาวิจิตร ผู้บังคับการกองเรือรบ
พลเรือตรี ชลิต กุลกำม์ธร รองผู้บังคับการกองเรือรบ
พลเรือตรี กนก นพคุณ ผู้บังคับการมณฑลทหารเรือที่ 1
พลเรือตรี ประวิศ ศรีพิพัฒน์ เจ้ากรมยุทธศึกษาทหารเรือ
พลเรือตรี ดัด บุนนาค เจ้ากรมสรรพาวุธทหารเรือ
และ พลเรือตรี ชลี สินธุโสภณ ผู้บังคับกองสัญญาณทหารเรือ เมื่อวันที่ 2 กรกฎาคม พ.ศ. 2494  ภายหลังจากเหตุการณ์ กบฏแมนฮัตตัน
การเมือง

พลเรือตรีแชนสมัครเป็นสมาชิกพรรคประชาธิปัตย์และได้รับเลือกตั้งเป็นสมาชิกสภาผู้แทนราษฎรจังหวัดพระนคร เมื่อวันที่ 30 มีนาคม พ.ศ. 2501 แต่ดำรงตำแหน่งได้เพียง 6 เดือนก็ต้องพ้นจากตำแหน่งผู้แทนราษฎรภายหลังจากการปฏิวัติของ จอมพลสฤษดิ์ ธนะรัชต์ ผู้บัญชาการทหารบก และ ผู้บัญชาการทหารสูงสุด เมื่อคืนวันจันทร์ที่ 20 ตุลาคม พ.ศ. 2501
ดินสอ

ดินสอแกรไฟต์ขนาดเอชบี
ดินสอสี (ผลิตโดยบริษัท Caran d'Ache)
ดินสอ เป็นอุปกรณ์ในการเขียน หรือสื่อทางศิลปะ มักทำจากเนื้อรงควัตถุแข็งและแคบอยู่ภายในเปลือกที่ปกป้องเนื้อดินสอไม่ให้หักหรือทิ้งรอยไว้บนมือขณะใช้งาน
ดินสอสร้างรอยโดยการขีดเขียน ทิ้งรอยวัสดุเนื้อดินสอแข็ง ๆ ติดกับกระดาษ หรือพื้นผิวอื่น ๆ ไว้ ดินสอแตกต่างจากปากกา ที่จะกระจายรอยของของเหลวหรือหมึกเจลติดลงบนกระดาษ
เนื้อดินสอส่วนมากจะทำจากแกรไฟต์ผสมกับดินเหนียวที่จะทิ้งรอยสีเทาหรือดำไว้และทำให้ลบออกง่าย ดินสอที่ทำจากแกรไฟต์ใช้สำหรับเขียนและวาดเส้น และทำให้เกิดรอยที่ทนทาน แม้ว่ามันจะใช่ยางลบลบออกง่าย แต่ดินสอจะทนต่อความชื้น สารเคมี รังสีอัลตราไวโอเลต และอายุการใช้งาน ดินสอที่เนื้อทำจากวัสดุอื่นนั้นมีใช้กันน้อยกว่า เช่น ดินสอที่ทำจากถ่านไม้ ที่ส่วนมากจิตรกรจะใช้วาดภาพและร่างภาพ ดินสอสีบางครั้งมีไว้สำหรับครูหรือบรรณาธิใช้แก้ไขข้อความ แต่ก็จัดว่าเป็นอุปกรณ์ศิลปะเช่นกัน โดยเฉพาะชนิดที่มีเนื้อทำจากขี้ผึ้งที่จะติดลงบนกระดาษแทนที่จะลบออก ดินสอน้ำมันจะนุ่มกว่า มีเนื้อดินสอทำจากขี้ผึ้งคล้ายสีเทียนที่ทิ้งรอยบนผิวราบเรียบ เช่น กระจก หรือเครื่องลายคราม
เปลือกดินสอโดยทั่วไปทำจากไม้ขนาดบาง ปกติเป็นทรงหกเหลี่ยมด้านเท่าแต่บางครั้งก็เป็นทรงกระบอก พันรอบเนื้อดินสอถาวร เปลือกดินสออาจทำจากวัสดุอื่น เช่น พลาสติก หรือกระดาษ ก็ได้  ในการใช้ดินสอ เปลือกจะต้องถูกสลักหรือปอกออกเพื่อให้ส่วนปลายของดินสอแหลมคม ดินสอกดมีเปลือกที่ละเอียดอ่อนมากกว่าซึ่งช่วยประคองชิ้นส่วนของเนื้อสีให้สามารถขยายหรือหดผ่านปลายแท่งหรือเปลือกดินสอตามที่ต้องการ
ประวัติ

ในสมัยอดีต การเขียนเรื่องต่าง ๆ ไม่ว่าจะเป็นแบบแผนทางวัฒนธรรม ตำรา หรือการวาดรูป มนุษย์ในสมัยก่อนใช้อุปกรณ์ที่เป็นแปรงหรือกิ่งไม้เล็ก ๆ และเหล็กที่มีปลายแหลม นำไปเผาไฟจุ่มลงในน้ำหมึกเพื่อใช้ในการขีดเขียน (ภาษาโรมันเรียกแปรงหรือเหล็กแหลมนี้ว่า "Pencillus" หรือ "Little tail" ซึ่งต่อมากลายเป็นคำว่า "Pencil" มีความหมายว่า "หางน้อย") ส่วน "ปากไก่ หรือ ปากกาขนห่าน" เริ่มมีการประดิษฐ์ขึ้นใช้ในทวีปยุโรปเมื่อศตวรรษที่ 6
การผลิต

ในปัจจุบัน ดินสอผลิตโดยการใส่แกรไฟต์กับผงถ่าน เติมน้ำลงไป ผสมแล้วทำให้เป็นแท่งยาวคล้ายของที่มีลักษณะแหลม เผาในเตาให้แข็ง จากนั้นจุ่มในน้ำมันหรือขี้ผึ้ง เพื่อให้เขียนได้ง่ายขึ้น จากนั้นประกอบเข้ากับไม้ที่เจาะรูไว้ให้เป็นแท่งดินสอ
ดินสอส่วนใหญ่ โดยเฉพาะดินสอที่ใช้ในงานศิลปะ จะระบุความเข้มของดินสอเอาไว้ด้วยตามระบบยุโรป โดยใช้อักษร "H" (hardness - ความแข็ง)  "B" (blackness - ความดำ) และ "F" (fine point - เนื้อละเอียด) ดินสอสำหรับศิลปะจะมีความเข้มหลายขนาดให้เลือกใช้ เพื่อให้มีความเข้ม ความสวยงาม และให้ความรู้สึกที่แตกต่างกัน มีตั้งแต่ดินสอที่แข็งและสีอ่อน ไปจนถึงสีเข้มมาก โดยมักเรียงตามลำดับต่อไปนี้
| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |

| 9H | 8H | 7H | 6H | 5H | 4H | 3H | 2H | H | F | HB | B | 2B | 3B | 4B | 5B | 6B | 7B/EB | 8B/EE | 9B |
| อ่อนที่สุด | → | → | → | → | → | ปานกลาง | ปานกลาง | ปานกลาง | ปานกลาง | → | → | → | → | → | เข้มที่สุด | เข้มที่สุด | เข้มที่สุด |  |  |
ในคริสต์ศักราช 1970 STAEDTLER ได้กำหนดใช้สัญลักษณ์ตัวอักษร EB และ EE ในผลิตภัณฑ์ของตน
ในปัจจุบันนี้ได้ยกเลิกการใช้สัญลักษณ์ตัวอักษร EB และ EE แต่ถูกแทนที่ด้วย 7B และ 8B โดยEE นั้นย่อมาจาก Extra Extra
อย่างไรก็ตามสัญลักษณ์ตัวอักษร EE ยังคงปรากฏในผลิตภัณฑ์ชื่อ STAEDTLER Mars Lumograph ของ STAEDTLER ในประเทศไทย
นอกจากนี้แล้วยังมีระบบอเมริกันที่ใช้ตัวเลขเพียงอย่างเดียว โดยสามารถเทียบประมาณกับระบบยุโรปได้ดังนี้
| 0 | 1 | 2 | 3 |
| --- | --- | --- | --- |
| สี | อเมริกา |  | ยุโรป |
|  | #1 | = | B |
|  | #2 | = | HB |
|  | #2 ½ * | = | F |
|  | #3 | = | H |
|  | #4 | = | 2H |
* อาจพบความเข้ม 2 4/8, 2.5, 2 5/10 แล้วแต่ชนิด
ดินสอที่เขียนกันโดยทั่วไป มีความเข้มระดับ HB และดินสอสำหรับระบายกระดาษคอมพิวเตอร์ ต้องใช้ความเข้มระดับ 2B ขึ้นไป
รูปร่างของดินสอ

ดินสอส่วนใหญ่จะมีหน้าตัดเป็นรูปหกเหลี่ยม เนื่องจากสามารถจับได้ถนัด สบายมือ และเมื่อกลิ้งจะสามารถหยุดได้ (หากกลมจะมีโอกาสกลิ้งตกโต๊ะไปมากกว่า) ดินสอสำหรับช่างไม้จะเป็นรูปร่างแบน ซึ่งไม่กลิ้งเช่นกัน และสามารถกะระยะของเส้นได้เที่ยงตรงกว่า
ดูเพิ่ม

ดินสอกด
กบเหลาดินสอ
ปากกา
แหล่งข้อมูลอื่น

The hunt for the EE grade pencil.
ประภัทรพงศ์ เวชชาชีวะ

| รองศาสตราจารย์ประภัทรพงศ์ เวชชาชีวะต> ม. |
| --- | --- |

รัฐมนตรีช่วยว่าการกระทรวงการคลัง
ดำรงตำแหน่ง 8 มกราคม พ.ศ. 2519 – 20 เมษายน พ.ศ. 2519
นายกรัฐมนตรี: หม่อมราชวงศ์คึกฤทธิ์ ปราโมช
 
ข้อมูลส่วนบุคคล
เกิด: 1 กรกฎาคม พ.ศ. 2476 อำเภอนายายอาม จังหวัดจันทบุรี
เสียชีวิต: 13 มีนาคม พ.ศ. 2562 (85 ปี)
คู่สมรส: ไพเราะ เวชชาชีวะ

รองศาสตราจารย์ ประภัทรพงศ์ เวชชาชีวะ (1 กรกฎาคม พ.ศ. 2476 – 13 มีนาคม พ.ศ. 2562) อดีตรัฐมนตรีช่วยว่าการกระทรวงการคลัง อดีตสมาชิกสภาผู้แทนราษฎรจังหวัดจันทบุรี เจ้าของธุรกิจสวนผลไม้ทุเรียนกระดุมทองเจ้าแรกๆ ของจันทบุรี จนได้รับฉายา "เจ้าพ่อกระดุมทอง" และเป็นบิดาของนายพงศ์เวช เวชชาชีวะ
ประวัติ

ประภัทรพงศ์ เกิดเมื่อวันที่ 1 กรกฎาคม พ.ศ. 2476 เป็นบุตรของขุนประวิตรเวชชาชีพ (ประวิตร เวชชาชีวะ) ด้านครอบครัวสมรสกับนางไพเราะ เวชชาชีวะ มีบุตรคือพงศ์เวช เวชชาชีวะ สมาชิกสภาผู้แทนราษฎรจังหวัดจันทบุรี สังกัดพรรคประชาธิปัตย์ สำเร็จการศึกษาจากโรงเรียนวชิราวุธวิทยาลัย
การทำงาน

ประภัทรพงศ์ ได้รับเลือกตั้งเป็นสมาชิกสภาผู้แทนราษฎรจังหวัดจันทบุรี 1 สมัย ในการเลือกตั้ง พ.ศ. 2518 สังกัดพรรคไท และได้รับแต่งตั้งเป็นเลขาธิการพรรคไท แทนสมบัติ ธำรงธัญวงศ์ และเป็นรัฐมนตรีช่วยว่าการกระทรวงการคลัง ในรัฐบาลหม่อมราชวงศ์คึกฤทธิ์ ปราโมช ในการปรับคณะรัฐมนตรี เมื่อปี พ.ศ. 2519
ต่อมาเขาได้วางมือทางการเมือง และหันไปทำธุรกิจปลูกทุเรียนพันธุ์กระดุมทอง ในจังหวัดจันทบุรี หลังจากนั้นชื่อของเขาเป็นที่รู้จักอีกครั้งจากกรณีที่เขามีชื่อเป็นประธานกรรมการบริษัท เคที จำกัด ที่ได้รับการต่อสัญญาการเดินรถไฟฟ้าบีทีเอสจากกรุงเทพมหานคร ในยุคของหม่อมราชวงศ์สุขุมพันธ์ บริพัตร เป็นผู้ว่าราชการกรุงเทพมหานคร
เครื่องราชอิสริยาภรณ์

พ.ศ. 2518 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 3 ตริตาภรณ์มงกุฎไทย (ต.ม.)
เขตมิสซังนครสวรรค์

| เขตมิสซังนครสวรรค์ Dioecesis Nakhonsauanensis> ที่ตั้ง |
| --- | --- |
ประเทศ:  ไทย
ภาค: กรุงเทพฯ
มหานคร: กรุงเทพฯ
สถิติ
พื้นที่: 93,547 ตารางกิโลเมตร (36,119 ตารางไมล์)
ประชากร - รวม - คาทอลิก: (2023) 8.3 ล้าน 19,765 (0.1%)
ข้อมูล
นิกาย: คาทอลิก
Sui iuris church: คริสตจักรละติน
จารีต: โรมัน
สถาปนา: 25 กุมภาพันธ์ 1967; 57 ปีก่อน (1967-02-25)
อาสนวิหาร: อาสนวิหารนักบุญอันนา นครสวรรค์
ผู้นำปัจจุบัน
สันตะปาปา: สมเด็จพระสันตะปาปาฟรานซิส
มุขนายก: เปาโล ธวัช สิงห์สา
มุขนายกมหานคร: ฟรังซิสเซเวียร์ วีระ อาภรณ์รัตน์
อุปมุขนายก: เบเนดิกต์ ศิริชาญ เอียงผาสุข
แผนที่

เว็บไซต์
nsdiocese.or.th
เขตมิสซังนครสวรรค์ ชาวคาทอลิกเรียงว่าสังฆมณฑลนครสวรรค์ เป็นมุขมณฑลโรมันคาทอลิกในประเทศไทย มีพื้นที่ครอบคลุม 13 จังหวัด ได้แก่ จังหวัดสระบุรี ลพบุรี สิงห์บุรี ชัยนาท อุทัยธานี นครสวรรค์ เพชรบูรณ์ พิจิตร กำแพงเพชร ตาก พิษณุโลก สุโขทัย และจังหวัดอุตรดิตถ์ นับเป็นมุขมณฑลที่ใหญ่ที่สุดในประเทศไทย
สำนักมิสซังคาทอลิกนครสวรรค์ ตั้งอยู่ที่ 69/39 ถ.ดาวดึงส์ ต.ปากน้ำโพ อ.เมืองนครสวรรค์ จ.นครสวรรค์ 60000 มีพระคุณเจ้าเปาโล ธวัช สิงห์สา เป็นมุขนายกมิสซังองค์ปัจจุบัน
มุขนายกมิสซัง

นับตั้งแต่ได้รับสถานะเป็นมุขมณฑล เขตมิสซังนครสวรรค์มีมุขนายกมิสซังเป็นประมุขมาแล้ว 6 องค์ ดังนี้
| ลำดับ | รายนาม | เริ่มวาระ | สิ้นสุดวาระ |
| --- | --- | --- | --- |
| 1 | มารี มีแชล ล็องแฌร์ | ค.ศ. 1967 | ค.ศ. 1976 |
| 2 | ยอแซฟ บรรจง อารีพรรค | ค.ศ. 1976 | ค.ศ. 1998 |
| 3 | หลุยส์ จำเนียร สันติสุขนิรันดร์ | ค.ศ. 1999 | ค.ศ. 2005 |
| 4 | ฟรังซีสเซเวียร์ เกรียงศักดิ์ โกวิทวาณิช | ค.ศ. 2007 | ค.ศ. 2009 |
| 5 | ยอแซฟ พิบูลย์ วิสิฐนนทชัย | ค.ศ. 2009 | ค.ศ. 2024 |
| 6 | เปาโล ธวัช สิงห์สา | ค.ศ. 2024 | ยังอยู่ในตำแหน่ง |
สถิติ

สถิติคาทอลิกในประเทศไทยตั้งแต่ปี พ.ศ. 2555 - 2559 มีดังนี้
| 0 | 1 | 2 |
| --- | --- | --- |

| ข้อมูล | พ.ศ. 2565 | พ.ศ. 2566 |
| ชาวคาทอลิก | 18,965 | 19,765 |
| บาทหลวงมิสซัง | 50 | 29 |
| บาทหลวงนักบวช | 51 | 29 |
| ภราดา | 6 | 5 |
ภคินี: 74
| โบสถ์ | 40 | 42 |
อรสม สุทธิสาคร

อรสม สุทธิสาคร เกิดเมื่อวันที่ 27 พฤศจิกายน พ.ศ. 2500 เป็นนักเขียนชาวไทย จากเด็กเก็บตัวในห้องสมุด ก้าวสู่นักเขียนสารคดีชื่อดัง ผลงานการเขียนที่ทำให้เธอเป็นที่รู้จัก ได้แก่ ชีวิตรักนวลฉวี, มนตราหิมาลัย, เป็นต้น